CELEX: 32016R2374
Language: el
Date: 2016-10-12 00:00:00
Title: Κατ' εξουσιοδότηση κανονισμός (ΕΕ) 2016/2374 της Επιτροπής, της 12ης Οκτωβρίου 2016, για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα

23.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 352/33
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/2374 ΤΗΣ ΕΠΙΤΡΟΠΉΣ
   της 12ης Οκτωβρίου 2016
   για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ (1) του Συμβουλίου, και ιδίως το άρθρο 15 παράγραφος 6 και το άρθρο 18 παράγραφοι 1 και 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1380/2013 αποσκοπεί στην προοδευτική εξάλειψη των απορρίψεων σε όλους τους τύπους αλιείας της ΕΕ, μέσω της θέσπισης υποχρέωσης εκφόρτωσης για τα αλιεύματα ειδών που υπόκεινται σε όρια αλιευμάτων.
            
         
               (2)
            
            
               Το άρθρο 15 παράγραφος 6 του κανονισμού (ΕΕ) αριθ. 1380/2013 εξουσιοδοτεί την Επιτροπή να εγκρίνει σχέδια απορρίψεων μέσω κατ' εξουσιοδότηση πράξεων για περίοδο που δεν υπερβαίνει τα τρία έτη, με βάση κοινές συστάσεις από τα κράτη μέλη, σε συνεννόηση με τα οικεία γνωμοδοτικά συμβούλια.
            
         
               (3)
            
            
               Με τον κατ' εξουσιοδότηση κανονισμό (ΕΕ) 2015/2439 (2), η Επιτροπή θέσπισε σχέδιο απορρίψεων για ορισμένους τύπους βενθοπελαγικής αλιείας στα νοτιοδυτικά ύδατα για την περίοδο 2016-2018 ύστερα από κοινή σύσταση που υποβλήθηκε από τα κράτη μέλη το 2015.
            
         
               (4)
            
            
               Το Βέλγιο, η Ισπανία, η Γαλλία, οι Κάτω Χώρες και η Πορτογαλία έχουν άμεσο συμφέρον στη διαχείριση της αλιείας στα Νοτιοδυτικά Ύδατα. Στις 31 Μαΐου 2016, τα εν λόγω κράτη μέλη υπέβαλαν κοινή σύσταση προς την Επιτροπή, κατόπιν διαβούλευσης με το Γνωμοδοτικό Συμβούλιο Νοτιοδυτικών Υδάτων. Οι επιστημονικές γνωμοδοτήσεις των αρμόδιων επιστημονικών οργάνων εξετάστηκαν από την Επιστημονική, Τεχνική και Οικονομική Επιτροπή Αλιείας (ΕΤΟΕΑ). Τα μέτρα που περιλαμβάνει η κοινή σύσταση συνάδουν με το άρθρο 18 παράγραφος 3 του κανονισμού (ΕΕ) αριθ. 1380/2013 και μπορούν να περιληφθούν στον παρόντα κανονισμό.
            
         
               (5)
            
            
               Όσον αφορά τα Νοτιοδυτικά Ύδατα, σύμφωνα με το άρθρο 15 παράγραφος 1 στοιχείο γ) του κανονισμού (ΕΕ) αριθ. 1380/2013, η υποχρέωση εκφόρτωσης εφαρμόζεται για τα είδη που προσδιορίζουν την αλιεία το αργότερο από την 1η Ιανουαρίου 2016.
            
         
               (6)
            
            
               Με τον κατ' εξουσιοδότηση κανονισμό (ΕΕ) 2015/2439 ορίστηκαν διατάξεις για την εισαγωγή της υποχρέωσης εκφόρτωσης για ορισμένους τύπους αλιείας βενθοπελαγικών ειδών στα νοτιοδυτικά ύδατα για την περίοδο 2016-2018.
            
         
               (7)
            
            
               Σύμφωνα με τη νέα κοινή σύσταση που υποβλήθηκε από τα κράτη μέλη το 2016, το σχέδιο απορρίψεων από το 2017 θα πρέπει να καλύπτει την αλιεία γλώσσας, μπακαλιάρου μερλούκιου, πεσκαντρίτσας και καραβίδας (μόνον εντός των περιοχών κατανομής αποθεμάτων που αναφέρονται ως «λειτουργικές μονάδες») στις διαιρέσεις ICES VIIIa, b, d, e, καραβίδας στις διαιρέσεις ICES VIIIc και IXa (μόνον εντός των λειτουργικών μονάδων), γλώσσας και ευρωπαϊκής χωματίδας στη διαίρεση ICES IXa, μπακαλιάρου μερλούκιου στις διαιρέσεις VIIIc και IXa, πεσκαντρίτσας στις διαιρέσεις ICES VIIIa, b, c, d, e και IXa.
            
         
               (8)
            
            
               Στην κοινή σύσταση προτείνεται η εξαίρεση από την υποχρέωση εκφόρτωσης για την καραβίδα που αλιεύεται από τράτες στις υποπεριοχές ICES VIII και IX, καθώς σύμφωνα με τα υπάρχοντα επιστημονικά στοιχεία τα ποσοστά επιβίωσης μπορεί να είναι υψηλά, αν ληφθούν υπόψη τα χαρακτηριστικά των εργαλείων με τα οποία αλιεύεται αυτό το είδος, οι αλιευτικές πρακτικές και το οικοσύστημα. Η ΕΤΟΕΑ καταλήγει στην αξιολόγησή της στο συμπέρασμα ότι από τα πρόσφατα πειράματα προκύπτουν ποσοστά επιβίωσης στο επίπεδο του ποσοστού επιβίωσης που παρατηρήθηκε σε προηγούμενες μελέτες. Προβλέπονται περαιτέρω μελέτες οι οποίες αναμένεται να προσφέρουν περαιτέρω πληροφορίες σχετικά με πιθανά ποσοστά επιβίωσης στην εν λόγω αλιεία. Ως εκ τούτου, η εν λόγω εξαίρεση θα πρέπει να συμπεριληφθεί στον παρόντα κανονισμό για το έτος 2017, συνοδευόμενη από διάταξη που θα καλεί τα οικεία κράτη μέλη να υποβάλουν στην Επιτροπή περαιτέρω στοιχεία από δοκιμές που βρίσκονται στο στάδιο ολοκλήρωσής τους, ώστε να δοθεί στην ΕΤΟΕΑ η δυνατότητα να αξιολογήσει πλήρως τα στοιχεία που δικαιολογούν την εξαίρεση.
            
         
               (9)
            
            
               Η κοινή σύσταση περιλαμβάνει τρεις εξαιρέσεις de minimis από την υποχρέωση εκφόρτωσης για ορισμένους τύπους αλιείας και έως ορισμένα επίπεδα. Η ΕΤΟΕΑ εξέτασε τα στοιχεία που υπέβαλαν τα κράτη μέλη και κατέληξε στο συμπέρασμα ότι η κοινή σύσταση περιελάμβανε αιτιολογημένα επιχειρήματα σχετικά με τις δυσχέρειες όσον αφορά τη βελτίωση της επιλεκτικότητας, σε συνδυασμό με το δυσανάλογο κόστος διαχείρισης των ανεπιθύμητων αλιευμάτων. Υπό το πρίσμα των ανωτέρω, είναι σκόπιμο να καθοριστούν οι εξαιρέσεις de minimis με βάση το ποσοστό που προτείνεται στην κοινή σύσταση και σε επίπεδα που δεν υπερβαίνουν τα επιτρεπόμενα δυνάμει του άρθρου 15 παράγραφος 1 του κανονισμού (ΕΕ) αριθ. 1380/2013.
            
         
               (10)
            
            
               Η εξαίρεση de minimis για τη γλώσσα, με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που αλιεύουν αυτό το είδος στις διαιρέσεις ICES VIIIa και VIIIb με δοκότρατες και τράτες βυθού, βασίζεται στο γεγονός ότι είναι πολύ δύσκολο να επιτευχθεί βιώσιμη αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι τα αποδεικτικά στοιχεία είναι επαρκή για να δικαιολογηθεί η προτεινόμενη εξαίρεση. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
            
         
               (11)
            
            
               Η εξαίρεση de minimis για τη γλώσσα, με ανώτατο όριο το 3 % των συνολικών ετήσιων αλιευμάτων του εν λόγω είδους με σκάφη που αλιεύουν αυτό το είδος στις διαιρέσεις ICES VIIIa και VIIIb με μανωμένα δίχτυα και απλάδια, βασίζεται στο γεγονός ότι είναι πολύ δύσκολο να επιτευχθεί βιώσιμη αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι τα αποδεικτικά στοιχεία είναι επαρκή για να δικαιολογηθεί η αιτούμενη εξαίρεση. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
            
         
               (12)
            
            
               Η εξαίρεση de minimis για τον μπακαλιάρο μερλούκιο, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2017 και το 6 % για το 2018, με σκάφη που αλιεύουν αυτό το είδος στις υποπεριοχές ICES VIII και IX με τράτες, βασίζεται στο γεγονός ότι είναι πολύ δύσκολο να επιτευχθεί βιώσιμη αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι οι επιπλέον πληροφορίες που παρασχέθηκαν όσον αφορά την επιλεκτικότητα δεν περιείχαν πρόσθετα στοιχεία που να αποδεικνύουν ότι η επιλεκτικότητα είναι πολύ δύσκολο να επιτευχθεί για τις εμπλεκόμενες εξειδικευμένες αλιευτικές δραστηριότητες («métiers»). Ως εκ τούτου, πρέπει να πραγματοποιηθούν περαιτέρω μελέτες προκειμένου να βελτιωθεί η αιτιολόγηση για την εν λόγω εξαίρεση. Συνεπώς, η εν λόγω εξαίρεση θα πρέπει να συμπεριληφθεί στον παρόντα κανονισμό για το 2017, δηλαδή για ένα μόνον έτος, και υπό την προϋπόθεση ότι τα κράτη μέλη θα παράσχουν βελτιωμένες πληροφορίες για τη στήριξη της εν λόγω εξαίρεσης που θα αξιολογούνται από την ΕΤΟΕΑ.
            
         
               (13)
            
            
               Επομένως, κρίνεται σκόπιμο να καταργηθεί ο κατ' εξουσιοδότηση κανονισμός (ΕΕ) 2015/2439 και να αντικατασταθεί από νέο κανονισμό.
            
         
               (14)
            
            
               Επειδή τα μέτρα που προβλέπει ο παρών κανονισμός έχουν άμεσο αντίκτυπο στις οικονομικές δραστηριότητες που συνδέονται με τον προγραμματισμό της αλιευτικής περιόδου των σκαφών της Ένωσης, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του. Θα πρέπει να εφαρμοστεί από την 1η Ιανουαρίου 2017,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Υλοποίηση της υποχρέωσης εκφόρτωσης
   Η υποχρέωση εκφόρτωσης που προβλέπεται στο άρθρο 15 παράγραφος 1 του κανονισμού (ΕΕ) αριθ. 1380/2013 εφαρμόζεται στις υποπεριοχές ICES VIII, IX, X και στις ζώνες CECAF 34.1.1, 34.1.2, 34.2.0 για τους τύπους αλιείας που προβλέπονται στο παράρτημα του παρόντος κανονισμού.
   Άρθρο 2
   Εξαίρεση που αφορά το ποσοστό επιβίωσης
   1.   Η εξαίρεση από την υποχρέωση εκφόρτωσης που προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 για είδη για τα οποία τα επιστημονικά στοιχεία δείχνουν υψηλά ποσοστά επιβίωσης εφαρμόζεται στην καραβίδα (Nephrops norvegicus) που αλιεύεται στις υποπεριοχές ICES VIII και IX με τράτες (κωδικοί αλιευτικών εργαλείων (3): OTB, OTT, PTB, TBN, TBS, TB, OT, PT και TX).
   2.   Τα κράτη μέλη που έχουν άμεσο διαχειριστικό συμφέρον στα Νοτιοδυτικά Ύδατα υποβάλλουν, έως την 1η Μαΐου 2017, πρόσθετα επιστημονικά στοιχεία που δικαιολογούν την εξαίρεση που προβλέπεται στην παράγραφο 1. Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) αξιολογεί τα κοινοποιούμενα επιστημονικά στοιχεία έως την 1η Σεπτεμβρίου 2017.
   Άρθρο 3
   Εξαιρέσεις de minimis
   
   1.   Κατά παρέκκλιση του άρθρου 15 παράγραφος 1 του κανονισμού (ΕΕ) αριθ. 1380/2013, μπορούν να απορρίπτονται οι ακόλουθες ποσότητες:
   
               α)
            
            
               για τον μπακαλιάρο μερλούκιο (Merluccius merluccius), έως 7 %, κατ' ανώτατο όριο, των συνολικών ετήσιων αλιευμάτων του εν λόγω είδους το 2017 και έως 6 %, κατ' ανώτατο όριο, των συνολικών ετήσιων αλιευμάτων του εν λόγω είδους το 2018 με σκάφη που χρησιμοποιούν τράτες και γρίπους (κωδικοί αλιευτικών εργαλείων: OTT, OTB, PTB, OT, PT, TBN, TBS, TX, SSC, SPR, TB, SDN, SX και SV) που αλιεύουν αυτό το είδος στις υποπεριοχές ICES VIII και IX.
            
         
               β)
            
            
               για τη γλώσσα (Solea solea), έως 5 %, κατ' ανώτατο όριο, των συνολικών ετήσιων αλιευμάτων του εν λόγω είδους με σκάφη που χρησιμοποιούν δοκότρατα (κωδικός αλιευτικού εργαλείου: TBB) και τράτες βυθού (κωδικοί αλιευτικών εργαλείων: OTB, OTT, PTB, TBN, TBS, OT, PT και TX) και αλιεύουν αυτό το είδος στις διαιρέσεις ICES VIIIa και VIIIb·
            
         
               γ)
            
            
               για τη γλώσσα (Solea solea), έως 3 %, κατ' ανώτατο όριο, των συνολικών ετήσιων αλιευμάτων του εν λόγω είδους με σκάφη που χρησιμοποιούν μανωμένα δίχτυα και απλάδια (κωδικοί αλιευτικών εργαλείων: GNS, GN, GND, GNC, GTN, GTR και GEN) και αλιεύουν αυτό το είδος στις διαιρέσεις ICES VIIIa και VIIIb.
            
         2.   Τα κράτη μέλη που έχουν άμεσο διαχειριστικό συμφέρον στα Νοτιοδυτικά Ύδατα υποβάλλουν στην Επιτροπή, έως την 1η Μαΐου 2017, πρόσθετα στοιχεία σχετικά με τις απορρίψεις και κάθε άλλη σχετική επιστημονική πληροφορία που δικαιολογεί την εξαίρεση που προβλέπεται στην παράγραφο 1 στοιχείο α). Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) θα αξιολογήσει τα εν λόγω δεδομένα και τις εν λόγω πληροφορίες έως την 1η Σεπτεμβρίου 2017.
   Άρθρο 4
   Σκάφη που υπόκεινται στην υποχρέωση εκφόρτωσης
   Τα κράτη μέλη καθορίζουν, σύμφωνα με τα κριτήρια που προβλέπονται στο παράρτημα του παρόντος κανονισμού, τα σκάφη που υπόκεινται στην υποχρέωση εκφόρτωσης για κάθε συγκεκριμένο τύπο αλιείας.
   Τα σκάφη που όφειλαν να τηρήσουν την υποχρέωση εκφόρτωσης για ορισμένους τύπους αλιείας το 2016 εξακολουθούν να υπόκεινται στην υποχρέωση εκφόρτωσης όσον αφορά τα συγκεκριμένα είδη αλιείας.
   Έως τις 31 Δεκεμβρίου 2016, τα ενδιαφερόμενα κράτη μέλη υποβάλλουν στην Επιτροπή και στα άλλα κράτη μέλη, μέσω του ασφαλούς δικτυακού τόπου ελέγχου της Ένωσης, τους καταλόγους των σκαφών που καθορίζονται σύμφωνα με την παράγραφο 1 για κάθε συγκεκριμένο τύπο αλιείας που περιλαμβάνεται στο παράρτημα. Τα κράτη μέλη επικαιροποιούν τους εν λόγω καταλόγους.
   Άρθρο 5
   Κατάργηση
   Ο κατ' εξουσιοδότηση κανονισμός (ΕΕ) 2015/2439 καταργείται.
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2017 έως τις 31 Δεκεμβρίου 2018.
   Το άρθρο 4 εφαρμόζεται από την ημερομηνία έναρξης ισχύος του παρόντος κανονισμού.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 28.12.2013, σ. 22.
   
      (2)  Κατ' εξουσιοδότηση κανονισμός (ΕΕ) 2015/2439 της Επιτροπής, της 12ης Οκτωβρίου 2015, για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα (ΕΕ L 336 της 23.12.2015, σ. 36).
   
      (3)  Οι κωδικοί αλιευτικών εργαλείων που χρησιμοποιούνται στον παρόντα κανονισμό καθορίζονται από τον Οργανισμό Τροφίμων και Γεωργίας των Ηνωμένων Εθνών.
   
      ΠΑΡΑΡΤΗΜΑ
      
         Τύποι αλιείας που υπόκεινται στην υποχρέωση εκφόρτωσης
      
      α)   Τύποι αλιείας στις διαιρέσεις ICES VIIIa, b, d και e
      
                  Αλιεία (είδος)
               
               
                  Κωδικός αλιευτικού εργαλείου
               
               
                  Περιγραφή αλιευτικού εργαλείου
               
               
                  Μέγεθος ματιών
               
               
                  Είδος προς εκφόρτωση
               
            
                  Γλώσσα
                  (Solea solea)
               
               
                  OTB, OTT, PTB, TBN, TBS, TB, OT, PT, TX
               
               
                  Όλες οι τράτες βυθού
               
               
                  Μέγεθος ματιών μεταξύ 70 mm και 100 mm
               
               
                  Όλα τα αλιεύματα γλώσσας
               
            
                  TBB
               
               
                  Όλες οι δοκότρατες
               
               
                  Μέγεθος ματιών μεταξύ 70 mm και 100 mm
               
            
                  GNS, GN, GND, GNC, GTN, GTR, GEN
               
               
                  Όλα τα μανωμένα δίχτυα & απλάδια δίχτυα
               
               
                  Μέγεθος ματιών μεγαλύτερο ή ίσο των 100 mm
               
            
                  Μπακαλιάρος μερλούκιος
                  (Merluccius merluccius)
               
               
                  OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
               
               
                  Όλες οι τράτες βυθού & οι γρίποι
               
               
                  Μέγεθος ματιών μεγαλύτερο ή ίσο των 100 mm
               
               
                  Όλα τα αλιεύματα μπακαλιάρου μερλούκιου
               
            
                  LL, LLS
               
               
                  Όλα τα παραγάδια
               
               
                  Όλα
               
            
                  GNS, GN, GND, GNC, GTN, GEN
               
               
                  Όλα τα απλάδια δίχτυα
               
               
                  Μέγεθος ματιών μεγαλύτερο ή ίσο των 100 mm
               
            
                  Πεσκαντρίτσα
                  (Lophiidae)
               
               
                  GNS, GN, GND, GNC, GTN, GEN
               
               
                  Όλα τα απλάδια δίχτυα
               
               
                  Μέγεθος ματιών μεγαλύτερο ή ίσο των 200 mm
               
               
                  Όλα τα αλιεύματα πεσκαντρίτσας
               
            
                  Καραβίδα (Nephrops norvegicus)
                  μόνον εντός των λειτουργικών μονάδων
               
               
                  OTB, OTT, PTB, TBN, TBS, TB, OT, PT, TX
               
               
                  Όλες οι τράτες βυθού
               
               
                  Μέγεθος ματιών μεγαλύτερο ή ίσο των 70 mm
               
               
                  Όλα τα αλιεύματα καραβίδας
               
            β)   Τύποι αλιείας στις διαιρέσεις ICES VIIIc και IXa
      
                  Αλιεία (είδος)
               
               
                  Κωδικός αλιευτικού εργαλείου
               
               
                  Περιγραφή αλιευτικού εργαλείου
               
               
                  Μέγεθος ματιών
               
               
                  Υποχρέωση εκφόρτωσης
               
            
                  Πεσκαντρίτσα
                  (Lophiidae)
               
               
                  GNS, GN, GND, GNC, GTN, GEN
               
               
                  Όλα τα απλάδια δίχτυα
               
               
                  Μέγεθος ματιών μεγαλύτερο ή ίσο των 200 mm
               
               
                  Όλα τα αλιεύματα πεσκαντρίτσας
               
            
                  Καραβίδα
                  (Nephrops norvegicus)
                  μόνον εντός των λειτουργικών μονάδων
               
               
                  OTB, PTB, OTT, TBN, TBS, OT, PT, TX TB
               
               
                  Όλες οι τράτες βυθού
               
               
                  Μέγεθος ματιών μεγαλύτερο ή ίσο των 70 mm
               
               
                  Όλα τα αλιεύματα καραβίδας
               
            
                  Μπακαλιάρος μερλούκιος
                  (Merluccius merluccius)
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  Όλες οι τράτες βυθού και οι γρίποι
               
               
                  Τα σκάφη που πληρούν τα ακόλουθα σωρευτικά κριτήρια:
                  
                              1.
                           
                           
                              Χρησιμοποιούν μέγεθος ματιών μεγαλύτερο ή ίσο των 70 mm
                           
                        
                              2.
                           
                           
                              Συνολικές εκφορτώσεις μπακαλιάρου μερλούκιου κατά την περίοδο 2014/2015 (1): περισσότερο από το 5 % όλων των ειδών που εκφορτώθηκαν και άνω των 5 μετρικών τόνων.
                           
                        
               
                  Όλα τα αλιεύματα μπακαλιάρου μερλούκιου
               
            
                  GNS, GN, GND, GNC, GTN, GEN
               
               
                  Όλα τα απλάδια δίχτυα
               
               
                  Μέγεθος ματιών μεταξύ 80 mm και 99 mm
               
            
                  LL, LLS
               
               
                  Όλα τα παραγάδια
               
               
                  Άγκιστρο μεγέθους μεγαλύτερου από 3,85 cm +/– 1,15 cm μήκος και 1,6 cm +/– 0,4 cm πλάτος
               
            γ)   Τύποι αλιείας στη διαίρεση ICES IXa
      
                  Αλιεία (είδος)
               
               
                  Κωδικός αλιευτικού εργαλείου
               
               
                  Περιγραφή αλιευτικού εργαλείου
               
               
                  Μέγεθος ματιών
               
               
                  Υποχρέωση εκφόρτωσης
               
            
                  Γλώσσα (Solea solea) και χωματίδα (Pleuronectes platessa)
               
               
                  GNS, GN, GND, GNC, GTN, GTR, GEN
               
               
                  Όλα τα μανωμένα δίχτυα & απλάδια δίχτυα
               
               
                  Μέγεθος ματιών μεγαλύτερο ή ίσο των 100 mm
               
               
                  Όλα τα αλιεύματα γλώσσας και ευρωπαϊκής χωματίδας
               
            
         (1)  Η περίοδος αναφοράς θα επικαιροποιείται κατά τα επόμενα έτη, δηλαδή το 2018, η περίοδος αναφοράς θα είναι 2015 και 2016.